text: KIF Kolding IF er klar til DM-finalen
  04 maj 2014 kl. 05.48
  KIF Kolding Københavns håndboldmænd er klar til DM-finalen efter lørdagens 24-23-sejr over Team Tvis Holstebro i den anden semifinalekamp i Brøndby Hallen.
  Med en samlet sejr på i alt 49-46 over Team Tvis Holstebro spillede KIF Kolding København sig i den anden DM-finale i træk efter en flot og koncentreret indsats i en flot kulisse i TREFOR Arena Brøndby, hvor der var spænding til det sidste fløjt.
  Med syv minutter tilbage af lørdagens kamp scorede Team Tvis Holstebros Patrick Wiesmach til stillingen 20-22. Nu var det pludselig KIF Kolding København der var presset og havde svært ved at finde nøglen til at få åbnet det aggressive Tvis-forsvar.
  Men Lasse Andersson og Stefan Hundstrup fik hurtigt reduceret og Simon Jensen kunne endegyldigt lukke kampen med sin første scoring i opgøret. KIF Kolding København spiller sig i DM-finalen med en sejr på 24-23.
  Dagens Man of The Match blev fortjent Bo Spellerberg der samtidigt også kunne lade sig hylde som kampens topscorer med ni mål.
  Hvem KIF Kolding København skal møde i DM-finalen bliver afgjort i eftermiddag, når Skjern Håndbold og Aalborg Håndbold tørner sammen i deres sidste DM-semifinale.
  Kampfakta:
  Slutresultat: 24-23 (13-12)Tilskuertal: 4211KIF-målscorere: Bo Spellerberg 9, Stefan Hundstrup 5, Lukas Karlsson 4, Lasse Andersson 3, Simon Jensen 1, Cyril Viudes 1, Torsten Laen 1
  
  